Proteste de amploare au avut loc sâmbătă în Bucureşti şi în marile oraşe. Zeci de mii de oameni au fost în stradă.

GALERIE FOTO: Inquam Photos / Octav Ganea

Citiţi şi: Seara care ar putea schimba totul

A devăratul motiv pentru care Dragnea se teme de mitingul diasporei

www.digi24.ro vă ține azi la curent cu toate evenimentele legate de protest, atât pe site, cât și pe pagina de Facebook a Digi24, unde puteți vedea transmisiuni LIVE din Piața Victoriei pe tot parcursul zilei.

LIVE TEXT - ZIUA 2 DE PROTEST ÎN PIAȚA VICTORIEI:

UPDATE 23.25. O parte dintre protestatari au început să plece din Piaţa Victoriei.

Unii dintre cei prezenţi la miting sâmbătă veniseră pregătiţi cu măşti, ca să nu mai fie luaţi pe nepregătite în cazul unei eventuale intervenţii cu gaz lacrimogen. Nu au avut însă nevoie de ele, atmosfera din această seară fiind total diferită de cea de cu o zi înainte.

Oamenii au spus că nu s-au speriat de violenţele de vineri şi că au venit pentru a arăta cât de paşnici pot fi.

Medicii au intervenit în 12 cazuri, 2 persoane fiind duse la spital, fără legătură cu vreun conflict.

Citiţi şi:

Reacţii şi critici la o imagine cu Adrian Vasilescu printre protestatari

Judecătoare de la Cluj: Susțin tot ce a făcut aseară jandarmeria

FOTO. Mihai Şora în mijlocul oamenilor din Piaţa Victoriei

UPDATE 22.20. Şase persoane sunt audiate sâmbătă seară la Poliţia Capitalei cu privire la violenţele de vineri seară din Piaţa Victoriei. Până acum au fost audiaţi, în total, 19 oameni.

UPDATE 21.00. Imagini din Piaţa Victoriei

UPDATE 20.40. Sunt 35.000 de oameni care protestează în Bucureşti şi în marile oraşe.

Citiţi şi:

VIDEO. Momentul care se repetă la proteste, dar care creează mereu aceeaşi emoţie

Dintre aceştia, 15.000 sunt în faţa Guvernului.

UPDATE 20.10. Mii de oameni sunt în stradă şi în alte oraşe - Cluj-Napoca 3000, Braşov 1.500, Timişoara 300, Constanţa 700, Iaşi 2000

UPDATE 19.45. Ludovic Orban a venit în Piaţa Victoriei. Acolo sunt aproximativ 7.000 de oameni.

UPDATE 19.10. Mijloacele de transport în comun ale Regiei Autonome de Transport Bucureşti care trec prin Piaţa Victoriei circulă pe trase deviate începând cu ora 18:30, informează RATB pe Twitter.



"De la ora 18:30, având în vedere restricţiile de trafic din Piaţa Victoriei, mijloacele de transport

RATB vor circula pe trasee deviate", scriu reprezentanţii companiei.

Este vorba despre autobuzele liniilor 300, 362, 381, 783 şi linia turistică.

UPDATE 18.40. Poliţia a închis bulevardul Iancu de Hunedoara şi Soseaua Kiseleff.

Oamenii continuă să vină în Piaţă.

Poliţişti de la Brigada Rutieră dirijează circulaţia.

S-a format un cordon de jandarmi între protestatari şi Guvern. Sunt 10 dube al jandarmeriei pregătite.

Sunt echipaje ale ISU, câteva ambulanţe SMURD şi 13 ambulanţe pentru victime multiple. Sunt 13 maşini de pompieri.

Potrivit Jandarmeriei Bucureşti, în jurul orei 16.00, în urma unui control corporal, forţele de ordine au găsit un cuţit asupra unui tânăr de 18 ani care stătea în zona Muzeului Antipa. Acesta a fost dus la secţia de poliţie pentru identificare şi pentru luarea măsurilor care se impun.

UPDATE ORA 16.05 Un nou protest are loc sâmbătă în Piaţa Victoriei din Capitală, unde sunt deja câteva zeci de persoane. Manifestaţia nu a fost lipsită de incidente, o persoană urmând să fie dusă la secţia de poliţie după ce câţiva protestatari au tras de gardurile montate de forţele de ordine.

Protestul a început încă de dimineaţă, la această oră fiind deja câteva zeci de persoane.

La un moment dat au existat şi incidente între protestatari şi jandarmi. Când forţele de ordine au început să monteze garduri de protecţie în jurul manifestanţilor, câţiva dintre aceştia au început să le dărâme, trăgând de ele. Jandarmii au intervenit, punându-l la pământ pe unul dintre ei, care va fi dus la secţia de poliţie pentru indentificare şi pentru a fi luate măsurile care se impun.

Pe tot parcursul acestor incidente, protestatarii din Piaţa Victoriei le-au strigat jandarmilor „Criminalilor” şi „Hoţilor”.

ȘTIRE INIȚIALĂ - Sâmbătă dimineața, la ora 7.00, deja erau câteva zeci de protestatari în fața Guvernului.

”PSD-ALDE a arătat aseară că legitimitatea lor se impune prin violenţă asupra cetăţenilor. Pentru că vrem să ne exprimăm liber, pentru că vrem să fim auziţi şi pentru că vrem să rămânem liberi, ne vedem din nou în Piaţa Victoriei. Nu ne intimidaţi, nu ne este frică, puterea suntem noi! Plecaţi până nu omorâţi pe cineva!”, scriu organizatorii evenimentului.

Zeci de mii de persoane au participat, vineri, în Piaţa Victoriei, la mitingul diasporei, pe parcursul căruia au existat mai multe incidente între protestatari şi jandarmi, care au culminat cu evacuarea în forţă a pieţei.

Surse: digi24, news.ro